Магчыма, што на гэта паўплывала адсутнасць той колькасці матэрыяльных даброт, якія ёсць у сённяшніх дзяцей. Маімі захапленнямі былі дваровыя гульні ў квадраты ці казакоў. Калі я хацеў пагрузіцца ў казачны, фантастычны свет, не гуляў у камп’ютарныя гульні (камп’ютар з’явіўся ў мяне, калі я вучыўся ва ўніверсітэце), а чытаў кнігі, і мне гэтага цалкам хапала. Прычым чытанне было запойным, нават з ліхтарыкам пад коўдрай, калі бацькі забаранялі чытаць уначы.